Predkladacia správa

	Aj napriek doteraz realizovaným opatreniam v oblasti ochrany prírody a krajiny stále dochádza k poškodzovaniu a ohrozovaniu chránených území,  najmä nelegálnym výrubom stromov, pytliactvom zameraným na chránené druhy, nelegálnym zberom chránených druhov rastlín, vykrádaním hniezd chránených druhov dravých vtákov, porušovaním podmienok ochrany živelnou turistikou. 

	Na zamedzenie týmto nežiaducim javom je potrebné posilniť kontrolnú a strážnu činnosť v chránených častiach prírody  prostredníctvom profesionálnych  strážcov, ktorí sú zamestnancami jednotlivých organizačných jednotiek  Štátnej ochrany prírody a krajiny SR. 

	S cieľom skvalitnenia prevencie poškodzovania chránených území je potrebné zvýšiť počet strážcov zo súčastných 31 osôb na 170. Predpokladané finančné náklady k cieľovému roku 2006 predstavujú 31 936 890  Sk.